Brax kiirehtää Lex Kallia - Taloussanomat - Ilta-Sanomat
Brax kiirehtää Lex Kallia
Julkaistu: 14.5.2008 15:43
14.5.2008 15:43
Keskustan ryhmäpuheenjohtajan Timo Kallin tahallisesta vaalirahoituslain rikkomisesta noussut mylläkkä vauhdittaa lain remontoimista.
Oikeusministeri Tuija Brax (vihr.) lupaa löperöksi todettuun vaalirahoituslakiin uudistuksia mahdollisimman ripeästi. Vaalirahoitusilmoitusten selvät laiminlyönnit tulee tehdä rangaistaviksi, ja ilmoitusvelvollisuutta on tiukennettava.Braxin mukaan tarvitaan järjestelmä, jossa vaaliviranomaisella on oikeus vaatia ehdokkaalta lisäselvitystä. Selvitykseen olisi pakko vastata. – Ja jos vaaliviranomainen on sitä mieltä, että ilmoitus ei ole riittävä tai se on lainvastainen, sitten on mahdollisuus saattaa asia prosessiin, josta tulee sakkoja, Brax selvitti STT:lle keskiviikkona virkamatkaltaan Pariisista. Oikeusministerin mukaan mahdollisuuksien rajoissa on, että lakiuudistus ehtisi voimaan jo ensi vuoden eurovaaleihin. Aikataulu selviää myöhemmin. Linjana on kuitenkin oikeusministerin mukaan oltava, ettei jokaisesta kahvikupista kuitenkaan joudu liemeen. – Se täytyy vain tehdä selväksi niin kuin ylipäätään meillä kaikessa oikeudessa, että nipotus ja niuhotus on eri asia kuin laillisuus, että sitten puhutaan ilmiselvistä laiminlyönneistä. Tarasti taastöihin Braxin mukaan lakiuudistusta ryhdytään valmistelemaan asiantuntijapainotteisessa työryhmässä, jonka johtoon tulee hallintoneuvos Lauri Tarasti. Työryhmän toimeksianto sisältää kaikki suositukset, jotka Euroopan neuvoston korruptionvastainen elin Greco taannoin Suomelle esitti. Brax sanoi haluavansa keskustella vielä pääministeri Matti Vanhasen (kesk.) kanssa siitä, miten puolueiden edustus työryhmässä järjestetään. Oikeusministeri haluaa työryhmän koottavaksi niin, että työ näyttää tältäkin osin uskottavalta myös Grecon suuntaan.
Kalli palauttaa vaalirahansa ja julkistaa suuret tukijansa